Z A P I S N I K

sa 10. sjednice Upravnog vijeća Zavoda za hitnu medicinu Koprivničko-križevačke županije, održane 2. veljače 2025. godine (ponedjeljak) putem video poveznice. 
 
Na sjednici su sudjelovali;
1.	Mateja Vrbek, struč. spec. oec., predsjednica  
2.	Andrija Tkalec, mag.ing.mech. član
3.	Josip Patačko, mag.iur., član
4.	Robert Jakupanec, mag.ing.el., član
5.	Ana Domjan Babić, dr.med.spec., član
6.	Marko Ćulumović, bacc.med.techn.spec.hm., član
7.	Prof.dr.sc. Višnja Nesek Adam, prim. dr.med.

Predsjednica Upravnog vijeća Zavoda za hitnu medicinu Koprivničko-križevačke županije predlaže 

D N E V N I   R E D

1.	Razmatranje i usvajanje Godišnjeg financijskog izvješća Zavoda za hitnu medicinu Koprivničko-križevačke županije za 2025. godinu 
Referent: Marina Orešek, mag. oec.

2.	Razmatranje i usvajanje Izvještaja o EU sredstvima za 2025. godinu
Referent: Marina Orešek, mag. oec.

3.	Razmatranje i usvajanje Izvješća ravnateljice za 2025. godinu 
Referent: Zlatica Kučko Gudelj, dipl.iur. 

Dnevni red jednoglasno je prihvaćen. 

Točka 1.  
PREDSJEDNICA: Razmatranje i usvajanje Godišnjeg financijskog izvješća Zavoda za hitnu medicinu Koprivničko-križevačke županije za 2025. godinu 

MARINA OREŠEK: Zavod za hitnu medicinu u 2025. godini ostvario je višak prihoda nad rashodima u iznosu od 196.390,32 eura. Međutim, kad u rezultat poslovanja uračunamo preneseni manjak iz prethodnih godina koji je iznosio 327.909,79 eura, bilježimo manjak prihoda od 131.519,47 eura. Vidljivo je smanjenje prenesenog manjka iz prethodnih godina.
U izvještaju PR-RAS vidljivo je znatno povećanje prihoda od EU projekata za 53,3% s obzirom da su u 2025. godini podmireni ZNS-ovi koji se odnose na rashode poslovanja 2024. godine. Samim time navedeni prihod je znatno utjecao na pozitivno poslovanje u 2025. godini. Povećao nam se i prihod od pruženih usluga za 35,5%. Navedeni prihod ovisi o potrebama naših korisnika za sanitetski prijevoz, te usluga medicinskog osiguranja i edukacija. Na povećanje prihoda utjecala je i Odluka o cijenama pojedinih zdravstvenih postupaka i usluga kojom su uvećane cijene usluga (na snazi od 01. rujna 2025.godine). Prihod od HZZO-o u 2025. godini uvećan je za 12% u odnosu na 2024. godinu i iznosi 6.442.968,09 eura. Rashod za zaposlene u 2025. godini iznosio je 5.769.842,80 eura. Povećanje rashoda vidljivo je kod tekućeg i investicijskog održavanja za 59,1%, a navedeno je rezultat potrebe održavanja voznog parka Zavoda. Uvećani su i rashodi za potrebe lijekova i potrošnog materijala za 40,8 posto u odnosu na prošlo izvještajno razdoblje. Nabavili smo dugoročnu imovinu u iznosu od 744.212,95 eura. Financiranu iz DEC-a (721.144,54 eura) i sredstva županije(49.671,25 eura). Što bi značilo da je samo 5.479,54 eura utrošeno iz vlastitih sredstva. Ovdje je vidljiv utjecaj na pozitivan rezultat poslovanja.
U Izvještaju Bilanca vidljivo je da nefinancijska imovina zavoda iznosi 1.945.405,31 eura te je došlo do povećanja u odnosu na prošlo izvještajno razdoblje kod nabave medicinske opreme za 28,8% i kod nabave vozila hitnog i sanitetskog prijevoza za 24,4%. Sitan inventar i auto gume nabavljene su za 23,3% više te u ukupnom iznosu od 95.650,98 eura. Kod potraživanja nije zabilježena znatna promjena u odnosu na prošlo izvještajno razdoblje i ona iznose 640.211,57 eura. Obveze se podmiruju u rokovima. Obračunati a ne naplaćeni prihodi iznose 587.962,71 eura, od čega se najveći dio odnosi na potraživanja od HZZO-a i to iznosu od 578.432,61 eura.
Izvještaj P-VRIO iskazuje promjene u vrijednosti i obujmu imovine prilikom čega je došlo do smanjenja obujma imovine u iznosu od 325,64 eura poradi provedene Odluke o rashodovanju sa temeljem Izvještaja o popisu imovine Zavoda za hitnu medicinu Koprivničko-križevačke županije za 2025. godinu.
Zavod je u 2025. godini ostvario međusobne obveze između proračunskih korisnika u iznosu od 63.849,72 eura.  

PREDSJEDNICA: Ima li kakvih pitanja? Ako nema dajem na usvajanje Godišnje financijsko izvješće Zavoda za hitnu medicinu Koprivničko-križevačke županije za 2025. godinu, tko je za? Konstatiram da smo donijeli jednoglasno. 

Točka 2.
	PREDSJEDNICA: Razmatranje i usvajanje Izvještaja o EU sredstvima za 2025. godinu

MARINA OREŠEK: Zavod je u izvještajnom razdoblju ostvario prihode i rashode po izvoru 581 Mehanizam za oporavka i otpornost. Prihodi poslovanja odnose se na projekt Specijalističkog usavršavanja medicinskih sestra – medicinskih tehničara u okviru Nacionalnog plana oporavka i otpornosti 2021.-2026., C5.1.R3-I2. Prihod od navedenog projekta u 2024. godini iznosio je 221.203,98 eura, a u 2025. godini iznosio je 339.125,95 eura.

PREDSJEDNICA: Ima li kakvih pitanja? Ako nema dajem na usvajanje Izvještaj o EU sredstvima za 2025. godinu, tko je za? Konstatiram da smo donijeli jednoglasno. 

Točka 3.
PREDSJEDNICA: Razmatranje i usvajanje Izvješća ravnateljice za 2025. godinu 

ZLATICA KUČKO GUDELJ: Tijekom 2025. godine ne odstupa se značajnije u odnosu na broj poziva zabilježenih u 2024. godini (115 poziva ili 0,6% poziva više u odnosu na 2024. godinu). Broj poziva kojima je dodijeljena intervencija raste za 198, dok broj savjeta pada za 247 u odnosu na 2024. godinu. Također pada i broj poziva koji su evidentirani kao uznemirujući pozivi (301 poziv manje u odnosu na 2024. godinu).
Usporedbom 2025. godine s prethodnom 2024. godinom, bilježi se porast ukupnog broja intervencija za 253 intervencije (2,5%) i pad u broju pregleda u prostoru za reanimaciju za 1322 pacijenta (9%). Ispostave Koprivnica i Križevci bilježe pad u broju ambulantnih pregleda (Koprivnica 343 pacijenta manje, Križevci 1238 pacijenata manje), dok ispostava Đurđevac bilježi porast od 288 pregleda usporedno s prethodnom godinom.
Od sveukupno 26.322 intervencija obavljenih u djelatnosti hitne medicine (T1 i T2 timova) u sve tri (3) ispostave, utvrđuje se da je za 9.784 pacijenata ili 35% izvršeno intervencija na terenu, dok je  16.538 pacijenata, odnosno 65% pregledano u ambulantama/prostorijama za reanimaciju. 
Od 9.784 intervencija izvršenih na terenu, 2.548 ili 27% intervencije su bile hitne (crveni kriterij) 6.886 intervencija ili 71% su bile hitne intervencije (žuti kriterij) ili ne hitne (žuti kriterij), a 210 intervencija ili 2% nisu bile hitne (zeleni kriterij).
Analizirajući broj UTSTEIN obrazaca (preminuli pacijenti + uspješne kardiopulmonalne reanimacije - KPR) preminulih osoba 2025. godine usporedno s prethodnim godinama, u ukupnom broju preminulih vidljiv je pad broja preminulih za 4 pacijenta. Bilježi se i pad broja pokušaja reanimacije od strane HMS, za 7 pacijenata, ali porast uspješnih KPR za 2 pacijenta. 
U 2025. godini, u sve tri (3) ispostave izvršena su sveukupno 25.638 prijevoza, a u odnosu na 2024. godinu izvršeno je 821 ili 3% više prijevoza. Od ukupno 25.638 sanitetska prijevoza 14.230 ili 56% prijevoza odnosi se na hemodijalizu što je za samo 30 prijevoza (0,3%) manje u odnosu na 2024. godinu.
U 2025. godini, u djelatnosti sanitetskog prijevoza ukupno je prijeđeno 893.322 km, što je u odnosu na 2024. godinu 39.652 km ili 4,4% više.
Na dan 31. prosinca 2025. godine vozni park Zavoda čini 37 vozila od kojih 14 služi za potrebe hitne medicine, a 23 za potrebe sanitetskog prijevoza. 
Na dan 31. prosinca 2025. godine Zavod je u potpunosti opskrbljen propisanom medicinskom opremom. Tijekom razdoblja 2025. godine nabavljena je medicinska oprema u vrijednosti 181.333,65 eura, od čega su najrelevantniji defibrilatori, aspiratori, ventilatori, motorizirane stolice za prijenos pacijenata, AVD uređaji.
Ukupni prihodi poslovanja tijekom 2025. godine ostvareni su u iznosu  7.755.252,98 eura te su u odnosu na 2024. godinu povećani za 13,8 %.
Ukupni rashodi poslovanja i rashodi od nefinancijske imovine iznose 7.558.862,66 eura, te su u 2025. godini veći za 10,4% u odnosu na 2024. godinu.

PREDSJEDNICA: Ima li kakvih pitanja? Ako nema dajem na usvajanje Izvješće ravnateljice za 2025. godinu, tko je za? Konstatiram da smo donijeli jednoglasno. 

Time je završen rad po dnevnom redu.

KLASA: 029-01/26-01/03
URBROJ: 2137/89-26/02
U Koprivnici, 2. veljače 2026.
     PREDSJEDNICA UPRAVNOG VIJEĆA: 
Mateja Vrbek, struč.spec.oec.